Bogotá

Bogotá— nama rasmi Bogotá, DC. (D.C singkatan untuk "Distrito Capital", yang bermaksud "Daerah Ibu Negara"), juga dipanggil Santafé de Bogotá, dan diberi gelaran "Athens Amerika Latin" —adalah ibu negara Colombia, serta bandar raya paling besar dan paling ramai penduduk di negara ini dengan 6,776,009 orang penduduk (banci 2005). Bogotá dan Soacha, pinggir ibu negara terbesar, mempunyai anggaran penduduk 7,881,156

Sejarah 

Pada asalnya dinamakan Bacatá oleh orang-orang Muiscas, ia adalah pusat tamadun mereka sebelum penjelajah Sepanyol menjajah kawasan berkenaan, dan ia menampung satu populasi yang besar. Penempatan orang Eropah ditubuhkan dalam bulan 6 Ogos 1538, oleh Gonzalo Jiménez de Quesada dan diberi nama sebagai "Santafé de Bacatá" sempena tempat kelahirannya Santa Fé dan nama tempatan. "Bacatá" telah menjadi "Bogotá" moden pada masa ia telah dijadikan ibu kota Kerajaan Baru Granada, yang pada ketika itu merupakan sebahagian daripada Wilayah Wizurai Peru, dan kemudian sebahagian daripada Wilayah Wizurai New Granada. Bandar ini kemudian menjadi satu pusat kolonial Sepanyol dan tamadun di Amerika Selatan.

Semasa tahun 1810-11 warganegaranya memberontak terhadap pemerintahan Sepanyol dan menubuhkan sebuah kerajaan mereka sendiri, tetapi perlu menghadapi masalah dalaman dan terpaksa diserahkan kepada tentera Sepanyol yang mengambil alih kuasa memerintah bandar raya daripada tahun 1816 sehingga tahun 1819, apabila Simón Bolívar menakluknya selepas kemenangannya dalam Pertempuran Boyacá. Bogotá kemudiannya dijadikan ibu kota Gran Colombia, satu penggabungan persekutuan wilayah-wilayah moden Panama, Colombia, Venezuela dan Ecuador. Apabila republik itu dibubarkan kepada bahagian-bahagian tertentu, Bogotá dikekalkan menjadi ibu kota New Granada, yang kemudiannya menjadi Republik Colombia. Lihat Sejarah Colombia.

Bendera 
Bendera berasal daripada pergerakan pemberontakan menentang pihak berkuasa penjajah, yang bermula pada 20 Julai 1810. Sepanjang pemberontakan ini, pemberontak memakai gelang tangan berwarna kuning dan merah, kerana warna-warna ini merupakan satu-satunya warna dalam Bendera Sepanyol yang merupakan bendera yang digunakan Kerajaan Baru Granada.

Jata 
Jata bandar raya Bogota telah dikurniakan oleh maharaja Charles V (Charles I Sepanyol) kepada Kerajaan Baru Granada, secara dekri diraja yang diberi di Valladolid, Sepanyol pada 3 Disember, 1548. Ia mengandungi satu helang hitam di tengah, yang melambangkan ketabahan. Helang merupakan satu simbol keluarga diraja Habsburg, yang merupakan keluarga diraja empayar Sepanyol pada ketika itu. Helang tersebut dimahkotakan dengan makhota emas dan menggengam delima merah berlatar belakang keemasan. Sempadannya mengandungi ranting pohon zaitun dengan sembilan buah delima keemasan dalam satu latarbelakang biru. Dua buah delima merah melambangkan keberanian, mana kala sembilan buah delima keemasan mewakili sembilan buah negeri yang merangkumi Kerajaan Baru Granada pada masa itu.

Pada 1932 jata ini adalah secara rasminya dikenali dan diterima sebagai simbol bandar raya Bogotá.

Kawasan pentadbiran 

Bogotá terbahagi kepada 20 bahagian atau perbandaran tempatan iaitu:

1.Usaquén 
2.Chapinero 
3.Santa Fe 
4.San Cristóbal 
5.Usme 
6.Tunjuelito
7.Bosa 
8.Kennedy 
9.Fontibon 
10.Engativá 
11.Suba 
12.Barrios Unidos 
13.Teusaquillo 
14.Los Mártires 
15.Antonio Nariño 
16.Puente Aranda 
17.La Candelaria 
18.Rafael Uribe Uribe 
19.Ciudad Bolívar 
20.Sumapaz

Bandar raya ini kemudiannya boleh dipecahkan kepada 7 zon atau zona yang utama dengan perwatakannya yang tersendiri, iaitu:

 Zona 1 Norte (Utara). Ini adalah zon kelas atasan yang termoden sekali. Ia merupakan kawasan penempatan berpendapatan paling tinggi dengan pusat-pusat perniagaan yang penting , restoran-restoran terbaik, pusat-pusat membeli-belah , mana kala kehidupan malam boleh didapati di Zona Rosa. Zona Rosa atau dalam bahasa Melayu "Zon Merah Jambu" merupakan tumpuan orang kaya kerana ia mempunyai banyak disko, bar dan restoran ekslusif sebahagiannya bertaraf antarabangsa seperti Hard Rock Cafe 
 Zona 2 Noroccidente (Timur). Bandar raya ini semakin berkembang ke arah zon ini. 
 Zona 3 Occidente (Barat). Sektor di barat ini mengandungi kawasan perindustrian, serta Universiti Nasional dan Lapangan Terbang Antarabangsa El Dorado. 
 Zona 4 Sur (Selatan). Zon-zon perindustrian dan barrios buruh yang besar terletak di selatan. 
 Zona 5 Centro (Pusat). Sektor pusat ini adalah sektor perniagaan, kebudayaan, kerajaan dan kewangan yang paling utama dan terpenting. 
 Zona 6 Kawasan-kawasan di sekitar. 
 Zona 7 Bandar-bandar lain.

Kolej dan universiti 

Kolej-kolej dan universiti-universiti di Bogota mempunyai kesan besar ke atas bandar raya dan ekonomi rantau ini. Bukan sahaja mereka adalah majikan-majikan utama, bahkan mereka juga menarik inudstri-industri antarabangsa ke bandar dan rantau sekeliling, termasuk industri penting seperti industri teknologi.

Bandaraya kembar 
  Asunción, Paraguay
  Islamabad, Pakistan
  Medellín, Colombia
  Buenos Aires, Argentina
  Caracas, Venezuela
  Ciudad de Guatemala, Guatemala
  La Habana, Cuba
  Lisboa, Portugal
  Madrid, Spain
  Quito, Ecuador
  Guayaquil, Ecuador
  Managua, Nicaragua
  Tegucigalpa, Honduras
  Ciudad de México, México
  Montevideo, Uruguay
  Ciudad de Panamá, Panamá
  Brasilia, Brazil
  Seoul, Korea Selatan
  San Juan, Puerto Rico
  San Salvador, El Salvador
  Santiago de Chile, Chile
  San José, Costa Rica
  La Paz, Bolivia
  Santo Domingo, Republik Dominican
  London, England
  Torino, Itali
  Miami, Amerika Syarikat
  Los Angeles, Amerika Syarikat

Rujukan

Pautan luar 

 
 Laman web rasmi Bandaraya ini
 Laman web rasmi Datuk Bandar 
 Panduan Pelancongan di Bogotá
 Pencakar-pencakar langit di Bogotá

Bandar di Colombia
Ibu negara di Amerika Selatan